**Analýza dosiahnutia 20% sadzby paušálneho financovania na nepriame výdavky vypočítaných z oprávnených priamych nákladov v programovom období PRV SR 2014 – 2020 pre projekty vzdelávania**

Pre projekty vzdelávania v rámci programových období SOP PRV 2004 – 2006 (opatrenie 2.4) a PRV SR 2007 – 2013 (opatrenia 1.6 a 3.3) boli paušálne výdavky nepriamymi výdavkami a patrili medzi ne všetky výdavky súvisiace s administráciou a riadením projektu ako aj s informovaním a publicitou (nemohli sa prelínať s priamymi výdavkami v rámci projektu), zmenami cien tovarov a služieb a inými nepredvídanými zmenami, ktoré vznikli počas realizácie projektu k pôvodne uvedeným reálnym (aktuálnym) jednotkovým cenám v žiadosti o nenávratný finančný príspevok a všetkými bežnými a ostatnými výdavkami súvisiacimi s projektom.

Výsledkom tejto analýzy je určenie maximálnej výšky paušálnej sadzby pri projektoch vzdelávania (spolufinancovaných v rámci opatrení vzdelávania PRV 2014-2020) na základe historických overiteľných údajov do výšky 20% celkových priamych oprávnených výdavkov. Paušál pokrýva nepriame výdavky/náklady súvisiace so zabezpečením realizácie riadenia projektu, publicity a informovanosti, t. j. podporných aktivít projektu.

**Oprávnené priame výdavky** vSOP PRV 2004 – 2006 boli to náhrady za skutočne vynaložené výdavky zo strany konečného prijímateľa na základe predložených účtovných dokladov a výpisov z bankových účtov konečného prijímateľa o úhrade faktúr vystavených dodávateľom/zhotoviteľom. Konečný prijímateľ bol povinný realizovať výdavky najskôr z vlastných zdrojov a tie sú mu pri jednotlivých platbách následne preplatené v pomernej výške zo zdrojov EU a spolufinancovania zo štátneho rozpočtu, maximálne však do výšky súčtu pomeru prostriedkov EU a štátneho rozpočtu schváleného na projekt (resp. aktivitu). V tomto období boli režijné výdavky konečného prijímateľa kontrolované na základe účtovných dokladov a nebola uplatnená paušálna sadzba na túto kategóriu výdavkov.

**Oprávnené priame výdavky** v PRV SR 2007 – 2013 boli výdavky, ktoré boli vynaložené po 1. januári 2007 (výdavky, dodacie listy a preberacie protokoly po 1. januári 2007) a súviseli s projektom. Okrem nepriamych režijných výdavkov boli priame výdavky kontrolované a schvaľované na základe predloženia účtovných dokladov a výpisov z bankových účtov konečného prijímateľa o úhrade faktúr vystavených dodávateľom.

**Paušálne (nepriame) výdavky** v PRV SR 2007 – 2013 bola uplatnená paušálna sadzba do výšky 20% na nepriame výdavky/náklady súvisiace so zabezpečením realizácie riadenia projektu, publicity a informovanosti, t. j. podporných aktivít projektu.

**Oprávnené priame výdavky** v PRV SR 2014 – 2020 budú len výdavky, ktoré konečný prijímateľ vynaloží na základe uskutočneného verejného obstarávania v rámci určitých kategórií výdavkov a predloží účtovné doklady a výpisy z bankových účtov o úhrade faktúr vystavených dodávateľom.

**Paušálne (nepriame) výdavky** v PRV SR 2014 – 2020 - paušálna sadzba pre nepriame (režijné) výdavky v rámci vzdelávacích projektov pre programové obdobie PRV SR 2014 - 2020 vychádza z overených údajov z minulosti o jednotlivých prijímateľoch finančnej pomoci (historických údajov) v programového obdobia SOP PRV 2004 – 2006.

**Nepriame výdavky/náklady, na ktoré sa vzťahuje uplatnenie paušálnej sadzby**

Medzi výdavky/náklady súvisiace so zabezpečením realizácie riadenia projektu, publicity a informovanosti, t. j. podporných aktivít projektu sú zahrnuté činnosti, ktoré nie sú priamymi výdavkami v projekte (operácii):

1) výdavky prijímateľa na personál vyčlenený na riadenie projektu (projektový manažér, finančný manažér, a pod.)

a) osobné výdavky prijímateľa, resp. partnera, ktoré súvisia s výkonom týchto činností:

1. riadenie projektu;

2. organizačné zabezpečenie aktivít;

3. administrácia súvisiaca s riadením, organizovaním, finančným zúčtovaním, sledovaním čiastkových a celkových výsledkov (monitorovaním), hodnotením výsledkov, zabezpečením publicity a informovanosti a pod.;

4. publicita a informovanosť;

5. vedenie účtovníctva;

6. vedenie agendy personalistiky a miezd;

7. verejného obstarávania, verejnej obchodnej súťaže, prieskumu trhu;

8. sledovanie čerpania rozpočtu;

9. na zabezpečenie BOZP;

10. zabezpečenie hygieny (upratovanie, čistenie a pod.);

12. použitie vozidla využívaného personálom projektu zabezpečujúcim vyššie uvedené práce;

13. kontrola a odborný dohľad,

2) tovary a služby, ktoré súvisia s administratívnym a technickým zabezpečením realizácie projektu vrátane informovania a publicity,

a) výdavky na obstaranie tovarov a služieb nevyhnutné pre vyššie uvedené činnosti:

1. externé služby zabezpečujúce riadenie projektu;

2. externé služby zabezpečujúce organizačné zabezpečenie aktivít;

3. externé služby zabezpečujúce sledovanie čiastkových a celkových výsledkov (monitorovanie a hodnotenie výsledkov projektu);

4. externé služby súvisiace s publicitou a informovanosťou;

5. externé vedenie účtovníctva;

6. externé vedenie agendy personalistiky a miezd;

7. externé zabezpečenie verejného obstarávania, verejnej obchodnej súťaže, prieskumu trhu;

8. externé zabezpečenie finančného riadenia projektu (vypracovávania žiadostí o platbu, sledovanie čerpania rozpočtu a pod.);

9. externé zabezpečenie BOZP;

10. externé zabezpečenie hygieny (upratovanie, čistenie a pod.);

11. externé zabezpečenie prepravy tovaru a osôb, okrem osôb cieľovej skupiny a odborného personálu (napr. lektorov);

12. externé zabezpečenie kontroly a odborného dohľadu;

b) bežné výdavky (nie kapitálové výdavky) na obstaranie zariadenia a vybavenia (napr. prenájom kancelárií, bežného zariadenia kancelárie (stôl, stoličky, skrinky, výpočtová technika a pod.),

c) ostatné výdavky:

1. prenájom zariadenia a vybavenia, ktorý je využívaný na účely projektu, okrem zariadenia a vybavenia, ktoré sa používa výlučne v rámci hlavných aktivít projektu a využíva ho len cieľová skupina, prípadne odborný personál projektu;

2. všetky výdavky súvisiace s publicitou a informovanosťou, napr. propagačné predmety a letáky, tlačové konferencie (vrátane občerstvenia, prenájmu priestorov a pod.), publikovaním článkov, televíznych a rozhlasových relácií a pod., dodatočná tlač loga EPFRV na materiáloch;

3. poštovné, telekomunikačné poplatky;

4. ceniny (všetky poštové známky a kolky, stravné poukážky pre vlastných zamestnancov

5. cestovné náhrady pre vlastných zamestnancov;

6. výdavky na prevádzku vozidla využívaného pri vykonávaní riadenia, administrácie, publicity a informovanosti projektu a činností tu uvedených;

7. výdavky na energie ako sú voda, plyn, elektrická energia a pod., v prípade využívania spoločných priestorov (chodby, schodištia, WC a pod. );

8. odpisy majetku využívaného v rámci projektu;

9. výdavky na obstaranie spotrebného tovaru a prevádzkového materiálu (papier, písacie potreby, čistiace prostriedky a pod.), ktoré neboli uplatňované pri priamych výdavkoch v projekte;

11. opravy a údržbu majetku využívaného pre účely projektu;

10. výdavky na úhradu napr. notárskych, správnych,

11. poistenie majetku;

12. správa informačných systémov;

**Analýza vzorky uzavretých projektov v rámci vzdelávania z programovacieho obdobia SOP PRV SR 2004-2006 a PRV SR 2017-2013 , napr:**

* Celkový počet uzavretých zmlúv (opatrenie 2.4 – vzdelávanie): **76**
* Skúmaná vzorka: **31** ukončených projektov, t.j. **40,79 %** z celkového počtu projektov s uzatvorenou zmluvou o poskytnutí NFP na opatrenie 2.4 v rámci programovacieho obdobia SOP P-RV SR 2004-2006;
* Priemerná suma schváleného rozpočtu na projekt v rámci skúmanej vzorky: 1.425.527,39 SKK (47.318,84 EUR);
* Priemerná suma schválených režijných nákladov na projekt v rámci skúmanej vzorky: 287.483,29 SKK (9.542,70 EUR);
* Priemerná suma vyplatených finančných prostriedkov na projekt v rámci skúmanej vzorky: 844.384,68 SKK (28.028,44 EUR);
* Priemerná suma vyplatených finančných prostriedkov na réžiu v rámci skúmanej vzorky: 167.945,04 SKK (5.574,75 EUR);
* Pomer celkových režijných výdavkov na celkový počet vyplatených prostriedkov na projekt v rámci skúmanej vzorky je: **19,89%;**
* Pomer celkových režijných výdavkov na celkový počet vyplatených prostriedkov u žiadateľa s najväčším počtom projektov: **18,58%;**
* Celkový počet žiadateľov s uzatvorenou Zmluvou o poskytnutí NFP v opatrení 2.4 v programovacom období SOP P-RV SR 2004-2006: **19** žiadateľov
* Priemerný počet projektov na žiadateľa v rámci opatrenia 2.4 v programovacom období SOP P-RV SR 2004-2006: **4** projekty;

Pre výpočet pomeru priamych a nepriamych výdavkov (sadzbu nepriamych výdavkov) bol použitý nasledovný algoritmus:

priemerná ∑ režijných výdavkov

Sadzba nepriamych výdavkov (%) = x 100

priemerná ∑ priamych výdavkov

Pomer nepriamych výdavkov na priamych výdavkoch projektu v skúmanej vzorke projektov a na základe analýzy potrieb konečných prijímateľov podľa vyššie uvedeného algoritmu je 19,89 %. Vypočítaný pomer môžeme považovať za sadzbu nepriamych výdavkov, ktorú je možné uplatniť pri paušálnej sadzbe nepriamych výdavkov.

**Kritéria výberu vzorky:**

1. Žiadateľ musí mať uzatvorenú zmluvu o NFP aj v programovacom období PRV 2007 – 2013;
2. Žiadateľ musí mať uzatvorené aspoň 2 Zmluvy o poskytnutí NFP v programovacom období SOP P-RV SR 2004-2006;
3. Žiadateľ s najväčším počtom uzavretých zmlúv v programovacom období SOP P-RV SR 2004-2006 bol pre potreby analýzy skontrolovaný na 100% (Technická univerzita vo Zvolene – 13 uzatvorených Zmlúv o poskytnutí NFP);

**Rozdiely v uplatňovaní režijných výdavkov v programovacích obdobiach SOP 2004 – 2006 a PRV 2007 – 2013:**

SOP P-RV SR 2004-2006:

* kontrola všetkých podkladov na režijné výdavky žiadateľa (veľká administratívna záťaž na strane PPA);
* metodika v tomto programovacom období nedovoľovala platby v hotovosti, (veľa výdavkov bolo predkladaných v rámci Žiadostí o platbu formou hotovostnej úhrady), reálne výdavky na réžiu preto boli zamietané zo strany PPA;
* niektoré výdavky z obdobia 2004 - 2006 nie sú povolené v metodike PRV 2007 – 2013, preto si ich koneční prijímatelia musia zahrnúť do nepriamych (paušálnych) výdavkov (napr. kúpa menšieho zariadenia, nákup kancelárskeho vybavenia a iné kapitálové výdavky);
* oprávnenosť výdavkov spojených s telefonovaním, internetom faxom a pod. museli koneční prijímatelia preukázať pri kontrole na mieste, inak boli neuznateľným výdavkom (veľa žiadateľov si výdavky v Žiadosti o platbu ani neuplatňovali, kvôli výpisom hovorov a dokazovaním oprávnenosti položiek – boli s tým spojené ďalšie výdavky na strane konečných prijímateľov);
* oprávnené výdavky v rámci vzdelávacej aktivity boli výdavky počnúc dňom podania Žiadosti o nenávratný finančný príspevok;

PRV SR 2007 – 2013:

* kontrola priamych výdavkov v projekte je 100% (administratívna kontrola, kontrola na mieste);
* zdokladovanie priamych výdavkov v rámci Žiadosti o platbu je taktiež na 100%;
* nepriame (paušálne) výdavky sa na základe skúsenosti z predchádzajúceho programovacieho obdobia SOP P-RV SR 2004-2006 nezdokladujú do ŽoP, počítajú sa paušálne do výšky max 20% zo schválených priamych výdavkov v rámci Žiadosti o platbu, na základe Príručky pre žiadateľa o poskytnutie NFP z programu rozvoja vidieka SR 2007 - 2013;
* v programovacom období PRV 2007 – 2013 bolo do roku 2011 uzatvorených **561** zmlúv o poskytnutí NFP v rámci vzdelávacích aktivít (opatrenia 1.6 a 3.3)**,** čo je **7,38 krát** viac oproti programovaciemu obdobiu SOP P-RV SR 2004-2006.
* oprávnené priame výdavky v rámci vzdelávacej aktivity sú výdavky, ktoré boli vynaložené po 1. januári 2007 (výdavky, dodacie listy a preberacie protokoly po 1. januárom 2007) a súvisia s projektom.

**PRV SR 2014 – 2020**

* paušálna sadzba pre nepriame (režijné) výdavky v rámci vzdelávacích projektov pre programové obdobie PRV SR 2014 - 2020 vychádza z overených údajov z minulosti o jednotlivých prijímateľoch finančnej pomoci (historických údajov) v programového obdobia SOP PRV 2004 – 2006 (viď predchádzajúce odseky).
* paušálne financovanie časti vzdelávacích projektov (operácie) je stanovené uplatnením percentuálneho podielu na určené kategórie nákladov (režijné výdavky)
* časť operácie (projektu) sa bude realizovať výhradne prostredníctvom verejného obstarávania prác, tovarov alebo služieb a obmedzuje sa iba na určité kategórie nákladov, ktoré nie sú predmetom paušálneho financovania (paušálnej sadzby)
* výsledkom tejto analýzy je určenie maximálnej výšky paušálnej sadzby pri projektoch vzdelávania (spolufinancovaných v rámci opatrení vzdelávania PRV 2014-2020) na základe historických overiteľných údajov do výšky 20% celkových priamych oprávnených výdavkov. Paušál pokrýva nepriame výdavky/náklady súvisiace so zabezpečením realizácie riadenia projektu, publicity a informovanosti, t. j. podporných aktivít projektu.

**Návrhy podmienok, ktoré musia byť splnené pri uplatňovaní paušálnej sadzby v PRV SR 2014 – 2020:**

1. Paušálna sadzba je percentom, ktoré stanoví riadiaci orgán za účelom ohraničenia výšky nepriamych oprávnených výdavkov vo vzťahu k priamym oprávneným výdavkom, ktoré môžu pri projekte vzniknúť a PPA ju uhrádza prijímateľovi po ukončení projektu (aktivity) a preukázaní reálnosti plánovaných výsledkov projektu (aktivity);
2. Riadiaci orgán bude taxatívne definovať priame náklady v Príručke pre žiadateľa.
3. 100% overenie priamych výdavkov na projekt a výpočet paušálnej sadzby na nepriame výdavky projektu (operácie) bude vychádzať zo schválených výdavkov v žiadosti o platbu, nie zo schválenej sumy zo Zmluvy o NFP, t.j. v procese implementácie projektu sa celková výška nepriamych oprávnených výdavkov rovná súčinu schválených priamych oprávnených výdavkov na základe žiadosti o platbu a stanovenej paušálnej sadzby (forma overenia – administratívna kontrola, resp. kontrola na mieste);
4. 100% overenie účtovných dokladov a inej podpornej dokumentácie zo strany PPA pre priame výdavky na základe predloženej žiadosti o platbu (forma overenia – administratívna kontrola, resp. kontrola na mieste);
5. Overenie nepriamych oprávnených výdavkov v procese administratívneho overenia žiadosti o platbu je vykonané na základe overenia výšky priamych oprávnených výdavkov a na základe overenia, či konečný prijímateľ aplikoval paušálnu sadzbu v súlade s metodikou;
6. Konečný prijímateľ musí mať minimálne 1 zamestnanca (podmienka musí byť splnená počas celého obdobia, na ktoré budú poskytnuté platby) (forma overenia - kontrola na mieste);
7. Konečný prijímateľ musí vlastniť, resp. mať v dlhodobom prenájme (minimálne v čase, na ktorý bude platba poskytnutá) kancelárske priestory pre všetkých zamestnancov (forma overenia - kontrola na mieste);
8. Konečný prijímateľ musí vlastniť/musí mať k dispozícii pre každého zo zamestnancov výpočtovú techniku (PC, alebo notebooky, príp. tablety), telefóny a mať zabezpečené pripojenie na internet (forma overenia - kontrola na mieste);
9. Konečný prijímateľ musí prevádzkovať IT systémy súvisiace s realizáciou projektu s platnými licenciami v súlade s predpismi výrobcov/dodávateľov (forma overenia - kontrola na mieste);
10. Akékoľvek neočakávané výnosy z projektu sú odpočítané od celkových oprávnených výdavkov deklarovaných na projekt, t.j. ak výnosy znižujú celkovú výšku priamych oprávnených výdavkov, priamo úmerne k tomu sa znížia celkové nepriame oprávnené výdavky (forma overenia – administratívna kontrola a kontrola na mieste);
11. Zjednodušenie, ktoré prináša aplikácia paušálnej sadzby nesmie viesť k umelému navyšovaniu priamych oprávnených výdavkov projektov. MPRV SR/PPA môže identifikovať umelé navýšenie priamych oprávnených výdavkov počas vyhodnocovania verejného obstarávania, resp. pri uzatváraní Zmluvy o NFP.
12. MPRV SR/PPA pri priraďovaní paušálnej sadzby projektu posúdi (v závislosti od typov projektov), percento subkontrahovaných tovarov, prác a služieb, z celkového objemu priamych výdavkov, ktoré slúžia ako základ pre výpočet paušálnej sadzby. V tomto prípade podiel subkontrahovaných tovarov, prác a služieb na oprávnených priamych výdavkoch projektu môže znižovať paušálnu sadzbu pre nepriame výdavky:
    * podiel subkontrahovaných tovarov, prác a služieb na oprávnených priamych výdavkoch projektu do 55% - paušálna sadzba na nepriame výdavky zostane do výšky 20%
    * podiel subkontrahovaných tovarov, prác a služieb na oprávnených priamych výdavkoch projektu v rozmedzí 55% - 85% - paušálna sadzba na nepriame výdavky sa zníži na 14%
    * podiel subkontrahovaných tovarov, prác a služieb na oprávnených priamych výdavkoch projektu v rozmedzí 85% - 95% - paušálna sadzba na nepriame výdavky sa zníži na 5 %
    * podiel subkontrahovaných tovarov, prác a služieb na oprávnených priamych výdavkoch projektu nad 95% - paušálna sadzba na nepriame výdavky sa neuplatní
13. Konečný prijímateľ môže mať súčasne schválený iba 1 projekt v rámci opatrenia/výzvy. V prípade schválenia ďalšieho projektu v rámci výzvy/opatrenia v rovnakom období, konečnému prijímateľovi môže byť priznaná paušálna suma za nepriame výdavky do výšky 10% priamych oprávnených výdavkov za 2. projekt a max 5% za každý ďalší projekt, ale iba za podmienok:
    * Konečný prijímateľ bude spĺňať podmienky uvedené v bodoch 6 - 9;
    * Ak bude uplatnená podmienka uvedená v bode 12, konečná paušálna suma za nepriame výdavky v rámci projektu bude prepočítaná v súlade s bodom 12.
14. Konečný prijímateľ nesmie mať štatút MAS v období 2014 – 2020, ani nesmie byť zaradený v období 2014 – 2020 do NSRV SR ako RP NSRV SR, z dôvodu možnej duplicity poskytovania finančných prostriedkov.
15. V prípade, ak výsledky aktivít nie je možné kvantifikovať (najmä pri projektoch nemateriálnej povahy), riadiaci orgán musí minimalizovať riziko príliš všeobecného alebo naopak príliš striktného definovania aktivít a ich výsledkov, na ktoré sa viaže vyplatenie paušálnej sumy, nakoľko to by mohlo znemožniť jej vyplatenie. Tento problém je možné riešiť pomocou ex – ante taxatívneho vymedzenia podpornej dokumentácie jednoznačne dokazujúcej dosiahnutie výsledku aktivity.
16. MPRV SR/PPA zodpovedá za to, že spôsob výpočtu paušálnej sadzby je plošný a bude platiť pre všetkých žiadateľov/prijímateľov a pre rovnaké typy projektov.

**Overovanie počas administratívnej kontroly a kontroly na mieste v rámci žiadosti o platbu:**

* + V rámci predloženej žiadosti o platbu PPA (pri administratívnej kontrole, resp. kontrole na mieste) overí:
    - reálne dosiahnutý výsledok aktivity,
    - deklarovanú celkovú sumu oprávnených výdavkov v žiadosti o platbu
    - správnosť aplikovania postupov výpočtu deklarovanej výšky oprávnených výdavkov.
  + Prijímateľ predkladá PPA žiadosť o platbu spolu s účtovnými dokladmi a inou podpornou dokumentáciou (monitorovacou správou projektu, fotodokumentáciou, resp. iným spôsobom zaručujúcim dôkaz o naplnení plánovaného výsledku aktivity), potvrdzujúcu dosiahnutie deklarovaného výsledku, ktorú PPA overí. Zoznam dokladov k Žiadosti o platbu pre opatrenie vzdelávania bude taxatívne vymedzený.
  + PPA overí výsledok aktivity, ktorý musí byť merateľný (napr. počet hodín, počet nocí, počet certifikátov, počet osôb a pod.).